VDSS Sklep Pdp 605/2019
Sodna praksa Višjega delovnega in socialnega sodišča, 2020-07-13

Oddelek za individualne in kolektivne delovne spore

Ruža Križnar Jager (preds.), mag. Tanja Pustovrh Pirnat (poroč.), Silva Donko

Sodišče je sodnemu izvedencu skladno z določbami Pravilnika o sodnih izvedencih, sodnih cenilcih in sodnih tolmačih priznalo nagrado za študij spisa v višini 153,00 EUR (37. člen Pravilnika), za pisno izdelavo dopolnilnega izvedenskega mnenja v višini 230,00 EUR (40. člen Pravilnika) in za pisno izdelavo odgovorov na pripombe tožene stranke 102,00 EUR (40. člen Pravilnika) ter materialne stroške v višini 15,00 EUR (49. člen Pravilnika), tako da nagrada in stroški znašajo skupaj 500,00 EUR.

I. Sodnemu izvedencu: mag. A.A., s. p., B. cesta 49, C., se za opravljeno izvedensko delo priznajo stroški in nagrada v skupnem znesku 500,00 EUR, ki se nakaže na račun št.: SI56 ..., odprt pri D. banki, d. d.

III. Sodni izvedenec je dolžan v roku 8 dni izstaviti sodišču e-račun in pisno izjavo o obveznem zavarovanju.

IV. Plačilo skupnega zneska izvrši finančno-računovodska služba Višjega delovnega in socialnega sodišča iz sredstev predujma tožene stranke 30. dan po prejemu e‑računa, izdanega na podlagi tega sklepa.

V. Pritožba zoper ta sklep ne zadrži njegove izvršitve.

1. Sodišče je s sklepom Pdp 605/2019 z dne 5. 11. 2019 določilo sodnega izvedenca mag. A.A., da v pritožbenem postopku izdela dopolnitev izvedenskega mnenja z dne 1. 8. 2017. S sklepom z dne 4. 12. 2019 ga je pozvalo, da se opredeli do pripomb tožene stranke. Za obe dopolnitvi izvedenskega mnenja je sodni izvedenec predložil stroškovnik.

2. Sodišče je sodnemu izvedencu skladno z določbami Pravilnika o sodnih izvedencih, sodnih cenilcih in sodnih tolmačih (Ur. l. RS, št. 84/18; v nadaljevanju Pravilnik) priznalo nagrado za študij spisa v višini 153,00 EUR (37. člen Pravilnika), za pisno izdelavo dopolnilnega izvedenskega mnenja v višini 230,00 EUR (40. člen Pravilnika) in za pisno izdelavo odgovorov na pripombe tožene stranke 102,00 EUR (40. člen Pravilnika) ter materialne stroške v višini 15,00 EUR (49. člen Pravilnika), tako da nagrada in stroški znašajo skupaj 500,00 EUR.

3. Plačilo skupnega zneska izvrši finančno-računovodska služba sodišča iz sredstev predujma tožene stranke 30. dan po prejemu e-računa. V skladu z Zakonom o opravljanju plačilnih storitev za proračunske uporabnike (ZOPSPU; Ur. l. RS, št. 59/2010 in nadalj.) morajo proračunski uporabniki prejemati račune in spremljajoče dokumente izključno v elektronski obliki (e-računi). Zato je sodišče sodnemu izvedencu naložilo, da v roku 8 dni po prejemu tega sklepa izstavi e‑račun. Poleg tega mora izstaviti pisno izjavo o obveznem zavarovanju po 18. členu Zakona o pokojninskem in invalidskem zavarovanju (ZPIZ-2; Ur. l. RS, št. 96/2012 in nadalj.).

4. Po drugem odstavku 249. člena ZPP v zvezi z drugim odstavkom 242. člena ZPP pritožba zoper ta sklep ne zadrži njegove izvršitve.

Zoper ta sklep je dovoljena pritožba v roku 15 dni od prejema pisnega odpravka. Če se pritožba odda na pošto priporočeno, se šteje datum oddaje na pošto za dan izročitve sodišču, na katero je naslovljena. Pritožba se vloži vloži pisno v dveh izvodih na naslov: Delovno sodišče v Mariboru, Glavni trg 17, Maribor, o njej bo odločalo Vrhovno sodišče Republike Slovenije. Pritožba mora obsegati navedbo sklepa, zoper katerega se vlaga, izjavo, da se sklep izpodbija v celoti ali v določenem delu, pritožbene razloge in podpis pritožnika. Če je pritožba nerazumljiva ali ne vsebuje vsega, kar je treba, da bi se lahko obravnavala, jo sodišče zavrže, ne da bi pozvalo vložnika, naj jo popravi ali dopolni. Če pritožbo vloži pooblaščenec, je ta lahko samo odvetnik ali druga oseba, ki je opravila pravniški državni izpit.

Pravilnik o sodnih izvedencih, sodnih cenilcih in sodnih tolmačih (2018) - člen 37, 40, 49.

Zakon o pokojninskem in invalidskem zavarovanju (2012) - ZPIZ-2  - člen 18.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.